РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/20-19

11. фебруар 2019. године

Б е о г р а д

З А П И С Н И К

40. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 11. ФEБРУАРА 2019. ГОДИНЕ

Седница је почела у 9.30 часова.

Седницом је председавала Катарина Ракић, председник Одбора.

Седници су присуствовали чланови Одбора: Јовица Јевтић, Јасмина Каранац, Стефана Миладиновић, др Владимир Орлић, Огњен Пантовић, Снежана Б. Петровић и Далибор Радичевић.

Седници су присуствовали заменици чланова Одбора: Горан Ковачевић (заменик Зорана Милекића) и Оливера Пешић (заменик Иване Стојиљковић).

Седници нису присуствовали чланови Одбора: Драган Весовић, Драган Јовановић, Ненад Константиновић, Саша Радуловић, Марина Ристић, Новица Тончев и Горан Ћирић, нити њихови заменици.

Седници су присуствовали из Министарства грађевинарства, саобраћаја и инфраструктуре Зоран Илић, помоћник министра у Сектору за ваздушни саобраћај, Срђан Чокорило, саветник у Сектору за ваздушни саобраћај, и Мирјана Јовановић, виши саветник у Сектору за међународне односе.

Одбор је, једногласно (9 гласова ''за''), у складу са предлогом председника Одбора усвојио следећи

Д н е в н и р е д:

1. Разматрање Предлогa закона о потврђивању Споразума између Републике Србије и Транспортне заједнице о седишту Сталног секретаријата Транспортне заједнице, који је поднела Влада (број 011-222/19 од 8. фебруара 2019. године);

2. Разматрање Предлогa закона о потврђивању Споразума о ваздушном саобраћају између Владе Републике Србије и Владе Демократске Социјалистичке Републике Шри Ланке, који је поднела Влада (број 011-101/19 од 22. јануара 2019. године);

3. Разматрање Предлогa закона о потврђивању Споразума између Владе Републике Србије и Владе Канаде о ваздушном саобраћају, који је поднела Влада (број 011-100/19 од 22. јануара 2019. године);

4. Разматрање Предлогa закона о потврђивању Споразума о ваздушном саобраћају између Владе Републике Србије и Владе Републике Индијe, који је поднела Влада (број 011- 46/19 од 11. јануара 2019. године);

5. Разматрање Предлогa закона о потврђивању Споразума о ваздушном саобраћају између Владе Републике Србије и Владе Републике Азербејџан, који је поднела Влада (број 011- 45/19 од 11. јануара 2019. године).

Председник Одбора, Катарина Ракић, предложила је да се обави заједнички јединствен претрес о тачкама 1. до 5. Дневног реда. Одбор је одлучиo, једногласно (9 гласова ''за''), да усвоји овај предлог.

Пре преласка на рад према утврђеном Дневном реду Одбор је усвојио, једногласно (9 гласова ''за''), записник 36. одржане 3. децембра 2018. године и записник 39. седнице Одбора одржане 5. децембра 2018. године.

**Разматрање прве до пете тачке Дневног реда**

У уводном излагању Зоран Илић, помоћник министра у Сектору за ваздушни саобраћај је истакао у вези прве тачке дневног реда да је на састанку министара 7 чланица Транспортне заједнице одлучено да седиште Сталног секретаријата Транспортне заједнице буде у Београду и овим споразумом се само то и утврђује. Што се тиче споразума о ваздушном саобраћају подсетио је да се генеришу на основу Чикашке конвенције из 1944. године када је и основана Међународна организација цивилног ваздухопловства. Истакао је да структура споразума таква да се поред утврђивања надлежних органа утврђују и области које се тичу безбедности и обезбеђивања у ваздухопловству. Поред тога утврђују се и принципи који се тичу комерцијалних ствари углавном сваким споразумом се предвиђа избегавање двоструког опорезивања и један од најзначајних споразума који Република Србија има је ECAA споразум са земљама Европске уније и ту су 44 земље потписнице споразума. Подсетио је да Република Србија ради на обнављању споразума јер су они још из 1944. године и модернизују се у складу са променама у ваздухопловству. Споразум са Канадом и Индијом се разликује од осталих по томе што је Канада ограничила број фреквенција недељно на две, остали имају седам и више, а што се тиче споразума са Индијом није предвиђена могућност „пете слободе“ то значи да нема тачака међуслетања нити тачака након тога. Сва четири споразума су стандардна, нису споразуми где нема никаквих лимита ни по броју летова, ни по броју авио-компанија које лете, ни по типу и величини ваздухоплова.

С обзиром да није било пријављених народних посланика за расправу Одбор се појединачно изјаснио о свакој тачки дневног реда.

Прва тачка дневног реда: **Разматрање Предлогa закона о потврђивању Споразума између Републике Србије и Транспортне заједнице о седишту Сталног секретаријата Транспортне заједнице, који је поднела Влада**

Одбор је, у складу са чланом 155. став 2. Пословника Народне скупштине, одлучио, већином гласова (9 гласова ''за'' и један члан није гласао), да предложи Народној скупштини да прихвати Предлог закона о потврђивању Споразума између Републике Србије и Транспортне заједнице о седишту Сталног секретаријата Транспортне заједнице.

За известиоца Одбора на седници Народне скупштине одређена је Катарина Ракић, председник Одбора.

Друга тачка дневног реда: **Разматрање Предлогa закона о потврђивању Споразума о ваздушном саобраћају између Владе Републике Србије и Владе Демократске Социјалистичке Републике Шри Ланке, који је поднела Влада**

Одбор је, у складу са чланом 155. став 2. Пословника Народне скупштине, одлучио већином гласова (9 гласова ''за'' и један члан није гласао), да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Демократске Социјалистичке Републике Шри Ланке.

За известиоца Одбора на седници Народне скупштине одређена је Катарина Ракић, председник Одбора.

Трећа тачка дневног реда: **Разматрање Предлогa закона о потврђивању Споразума између Владе Републике Србије и Владе Канаде о ваздушном саобраћају, који је поднела Влада**

Одбор је, у складу са чланом 155. став 2. Пословника Народне скупштине, одлучио једногласно (9 гласова ''за'') да предложи Народној скупштини да прихвати Предлог закона о потврђивању Споразума између Владе Републике Србије и Владе Канаде о ваздушном саобраћају.

За известиоца Одбора на седници Народне скупштине одређена је Катарина Ракић, председник Одбора.

Четврта тачка дневног реда: **Разматрање Предлогa закона о потврђивању Споразума о ваздушном саобраћају између Владе Републике Србије и Владе Републике Индијe, који је поднела Влада**

Одбор је, у складу са чланом 155. став 2. Пословника Народне скупштине, одлучио једногласно (9 гласова ''за'') да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Републике Индијe.

За известиоца Одбора на седници Народне скупштине одређена је Катарина Ракић, председник Одбора.

Пета тачка дневног реда: **Разматрање Предлогa закона о потврђивању Споразума о ваздушном саобраћају између Владе Републике Србије и Владе Републике Азербејџан, који је поднела Влада**

Одбор је, у складу са чланом 155. став 2. Пословника Народне скупштине, одлучио једногласно (9 гласова ''за'') да предложи Народној скупштини да прихвати Предлог закона о потврђивању Споразума о ваздушном саобраћају између Владе Републике Србије и Владе Републике Азербејџан.

За известиоца Одбора на седници Народне скупштине одређена је Катарина Ракић, председник Одбора.

На седници Одбора вођен је тонски запис.

Седница је закључена у 9.42 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић